Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew bil-posta, bin-numru ta' referenza M.7429 — Siemens/Dresser-Rand, fl-indirizz li ġej: fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7495. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32015M7505. Il-EUR-Lex hu l-aċċess fuq l-Internet għal-liġi Ewropea. L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura segwenti ta' għajnuna mill-Istat: Norveġja Skema ta' għajnuna għall-iżvilupp, il-promozzjoni u d-distribuzzjoni ta' produzzjonijiet interattivi Regolament għall-appoġġ ta' produzzjonijiet awdjoviżivi nru 1169 tas-7 ta' Settembru 2009 Baġit annwali tal-Istat (Kapitolu 0334 dwar il-films u l-midja) Skema ta' għajnuna Għotjiet diretti NOK 20 miljun fis-sena Sal-31 ta' Diċembru 2020 It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq il-websajt tal-Awtorità ta' Sorveljanza tal-EFTA: L-Awtorità ta' Sorveljanza tal-EFTA ma tqajjem l-ebda oġġezzjoni għall-miżura ta' għajnuna mill-Istat li ġejja: Is-26 ta' Novembru 2014 In-Norveġja Emendi għas-Sistema Fiskali Speċjali Norveġiża għat-Trasport Marittimu dwar tnaqqis differenzjat fil-bażi tat-taxxa tat-tunnellaġġ fuq kriterji ambjentali L-Artikolu 61(3)(c) tal-Ftehim ŻEE Skema ta' għajnuna Promozzjoni tas-settur marittimu Eżenzjoni mit-taxxa mhux applikabbli Mis-sena tal-introjtu 2015 san-notifika mill-ġdid It-test awtentiku tad-deċiżjoni, li minnu tneħħiet l-informazzjoni kunfidenzjali kollha, jinsab fuq il-websajt tal-Awtorità ta' Sorveljanza tal-EFTA: L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7483 — Abellio Transport/ScotRail, f'dan l-indirizz: Ir-Repubblika tal-Kroazja Klassi 1.6 Frott, ħxejjex u ċereali, friski jew ipproċessati In-"Neretvanska mandarina" hija frotta tas-siġra tal-larinġa mandolina li tappartjenti għall-Grupp Unshiu-Satsuma (Ċitru unshiu "Marcovitch"). F'temini ta' sistematika botanika, tappartjenti għall-familja Rutaceae, subfamilja Aurantioideae, ġeneru Ċitru u speċi Citrus reticulata "Blanco". Il-frotta tan-"Neretvanska mandarina" hija berry imlaħħma mfellija (hesperidium) b'qoxra li tissepara faċilment mill-qalba. Il-parti li tittiekel tal-frotta hija mmerqa, bla żerriegħa, oranġjo, u maqsuma fi flieli li jistgħu jiġu sseparati minn xulxin faċilment. Il-kontenut karotenojdu tal-parti li tittiekel tal-frotta tan-"Neretvanska mandarina" huwa ta' bejn 15,50 u 26 mg/kg. It-togħma hija aċiduluża, rinfreskanti u b'nota ħelwa skont il-proporzjon taz-zokkor mal-aċidu fil-frotta. Il-frotta tvarja minn ċatta sa ċatta rtundjata fl-għamla. Lewn il-qoxra jinbidel u jvarja skont il-maturità tal-frotta. Il-qoxra tkun ħadra ċara meta l-frotta tibda timmatura, biex bil-mod il-mod tinbidel minn safra ċara għal dehbija u saflaħħar oranġjo meta tilħaq il-maturità sħiħa tagħha. Il-frotta għandha aroma ħafifa, ibbilanċjata sew u rinfreskanti, li tintensifika ruħha biss wara li titqatta' jew titqaxxar u jfeġġu l-komposti aromatiċi tagħha. Il-kwalità tan-"Neretvanska mandarina" hija ddeterminata abbażi tal-parametri li ġejjin: il-kontenut ta' meraq tal-frotta jrid ikun talanqas ta' 40 %, il-kontenut totali tal-aċidu tal-frotta għandu jkun fil-medda ta' 0,7–1,3 %, l-anqas proporzjon permissibbli ta' zokkor viżavì l-aċidu fil-frotta tan-"Neretvanska mandarina" huwa ta' 7:1 (solidu solubbli totali/aċidu titratabbli), id-daqs tal-frotta tan-"Neretvanska mandarina" ivarja minn kalibru 1-XX għal kalibru 4. Kull fażi tal-produzzjoni tan-"Neretvanska mandarina", mill-produzzjoni tal-materjal riproduttiv sal-ħsad tal-mandolina, għandha sseħħ fiż-żona ġeografika definita fil-punt 4. Il-frotta tinġabar f'kaxex (kannestri) ta' kapaċità ta' 30 kg, mpoġġija f'turrun fuq il-paletti u mwassla għall-bejgh u ċ-ċentri tad-distribwizzjoni. Il-frotta tkompli tiġi proċessata f'dawk iċ-ċentri skont il-proċedura li ġejja: kontroll tal-kwalità u t-traċċabbiltà hekk kif tidħol, maturazzjoni tal-frotta (jekk meħtieġ), kalibrazzjoni, sprejjar bix-xama', tnixxif, tkessiħ f'temperatura ta' 5–8 °C u kontroll tal-kwalità u t-traċċabbiltà ma' tmiem il-proċess. It-tul massimu ta' żmien permess biex in-"Neretvanska mandarina" tkun lesta għas-suq (minn meta l-frotta tasal fiċ-ċentru tal-bejgħ sa meta tigbgħat) huwa ta' ħamest ijiem jew 120 siegħa. Meta l-prodott jitqiegħed fis-suq, kull pakkett tal-prodott għandu jkun immarkat b'mod ċar bid-deżinjazzjoni "Neretvanska mandarina". F'dawk li huma daqsijiet, tipi u lwien (tipografija), l-ittri tal-isem għandhom jispikkaw b'mod aktar ċar minn kwalunkwe kliem ieħor fuq l-ippakkjar. Il-kliem "Lot broj" ("Nru tal-lott") irid ukoll ikun jintgħaraf b'mod ċar fuq id-dikjarazzjoni tal-prodott lest. Dan jiggarantixxi t-traċċabbiltà u jippermetti li tiġi stabbilita rabta mal-produttur f'kull punt ta' żmien. Iż-żona ġeografika ta' Wied Neretva, li fih tiġi prodotta n-"Neretvanska mandarina" huwa konfinat min-naħa tat-tramuntana mill-Bożnija-Ħerzegovina u min-naħa tan-nofsinhar mill-kosta tal-Baħar Adrijatiku. Min-naħa tan-nofsinhar, ix-xlokk u l-majistral, il-Wied Neretva huwa delinjat mill-katina tal-muntanji Dinariċi. Iż-żona tal-produzzjoni tan-"Neretvanska mandarina" tħaddan fiha il-bliet ta' Metković, Opuzen u Ploče u l-muniċipalitajiet ta' Slivno, Kula Norinska u Zažablje. Il-mikroklima taż-żona hija ddeterminat mill-prossimità għall-baħar, li għandha l-effett li ttaffi t-temperaturi baxxi xitwin u dawk għoljin sajfin. Fiż-żona tal-Wied Neretva, it-temperatura annwali medja msejsa fuq id-diċennju 2002–2012 hija ta' 15,8 °C. It-temperatura medja fix-xitwa hija ta' 7,25 °C. L-umdità relattiva tal-arja hija fattur bioklimatiku ta' sinfikat ewlieni. Din, flimkien mat-temperatura u r-riħ, hija ferm importanti biex tiżgura tranżizzjoni regolari bejn il-fażijiet veġetattivi u ġenerattivi fit-tkabbir tas-siġar tal-mandolin. L-umdità relattiva medja (medja ta' għaxar snin) hija ta' 69 %. L-abbundanza tal-ilma, lagi u xmajjar b'passaġġi tal-ilma mħattba u kanali għad-drenaġġ tal-ilma miftuħa mqatta' bl-idejn huma l-aktar karatteristiċi ewlenin tal-Wied Neretva u jagħmlu lil dan il-wied uniku mil-lat idroloġiku. Id-distanza massima tal-pjantazzjonijiet tan-"Neretvanska mandarina" minn sorsi naturali miftuħa tal-ilma hija ta' 500 metru. L-attribwiti idroloġiċi taż-żona wasslu għal livell għoli ta' ilma tal-pjan u umdità tal-arja relattivament elevata, li tispikka partikolarment meta l-frotta tkun qed timmatura (f'Settembru, Ottubru u Novembru. F'dak iż-żmien tas-sena, huwa ta' importanza kruċjali għall-kwalità tal-pjanta li tirċievi forniment ottimu ta' ilma. F'dik li hija ħamrija, iż-żona tal-Wied Neretva hija kkaratterizzata minn sedimenti ta' oriġini alluvjali ta' kompożizzjoni partikolarment eteroġenuża. F'termini ta' tessut, jippredominaw ir-ramel grass u t-tafal imrammel grass. Il-kapillarità pronunċjata tagħhom tgħin fit-tkabbir tal-mandolini. Bis-saħħa tal-karatteristiċi naturali taż-żona tal-kultivazzjoni msemmija hawn fuq, in-"Neretvanska mandarina" hija frotta li tingħaraf permezz tal-qoxra rqieqa u lixxa li hija faċli biex tqaxxarha u mill-fatt li hija bla żerriegħa bi flieli li jistgħu jiġu separati faċilment. (Artikolu 6(1) it-tieni subparagrafu ta' dan ir-Regolament) Ir-Repubblika tal-Kroazja Klassi 1.5 — Żjut u xaħmijiet (butir, marġerina, żjut, eċċ.) Meta ż-żejt jitqiegħed fis-suq, dan irid ikollu dawn il-karatteristiċi fiżiko-kimiċi u organolettiċi: Kull fażi tal-produzzjoni tal-prodott "Ekstra djevičansko maslinovo ulje Cres" trid issir fiż-żona ġeografika deskritta fil-punt 4. Is-siġar taż-żebbuġ iridu jitkabbru b'mod tradizzjonali fiż-żona tal-produzzjoni, fis-sens li l-irjus iridu jibqgħu rqaq u għall-arja biex jieħdu biżżejjed xemx fuq kull naħa. Iż-żebbuġ irid jinqata' direttament mis-siġar, u jrid ikun inġabar kollu sa mhux aktar tard mill-31 ta' Jannar. Iż-żebbuġ irid jiġi pproċessat fi żmien 48 siegħa minn meta jinqata'. u ż-żejt irid jinħażen f'kontenituri ssiġillati ermetikament b'temperatura ta' bejn it-12 °C u l-20 °C. Qabel iż-żejt jinxteħet fil-fliexken, trid issir l-analiżi meħtieġa kollha ħalli jinstab jekk iż-żejt għandux il-karatteristiċi kollha msemmija fil-punt 3.2. Il-prodott "Ekstra djevičansko maslinovo ulje Cres" irid jinbiegħ f'imballaġġ li jkun tqiegħed fih fiż-żona tal-produzzjoni msemmija fil-punt 4. B'hekk ikun żgurat li jiġu priżervati l-karatteristiċi u l-kwalità speċifiċi taż-żejt, li jaf jinbidlu jekk iż-żejt jinbidillu l-kontenitur bosta drabi jew jekk jiġi trasportat fit-tul. Li ż-żejt jiġi ppakkjat fiż-żona tal-produzzjoni jiżgura wkoll it-traċċabbiltà tal-prodott u jkun jista' jiġi verifikat ferm aktar faċli. Il-prodott jista' jinxteħet f'kontenituri li ma jesgħux aktar minn litru. Ismijiet, ismijiet kummerċjali u timbri privati jistgħu jintużaw sakemm dawn ma jqarrqux bil-konsumatur. Isem il-prodott ("Ekstra djevičansko maslinovo ulje Cres") irid ikun jingħaraf b'mod ċar mid-daqs, it-tip u l-kulur tal-ittri (it-tipografija) minn skrizzjonijiet oħra, fosthom il-marka kummerċjali, l-istampi u skrizzjonijiet oħra tal-produttur. Id-daqs tal-iskrizzjoni tal-produttur ma jistax taqbeż is-70 % tad-daqs tad-denominazzjoni tal-oriġini f'punt 1. It-tikketta ma jistax ikun fiha kliem ieħor ħlief dak imsemmi fl-ispeċifikazzjoni. Ma jistgħux jintużaw deskrizzjonijiet bħal "tal-aqwa kwalità", "ġenwin", "tradizzjonali", "tipiku", "indiġenu", "artiġġjanali" u l-bqija, jew kliem li jirreferi għal toponimi tal-gżira ta' Cres. Iżda jistgħu jintużaw l-ismijiet tal-azjendi agrikoli jew tal-irziezet tal-familja ("stancija"), eċċ. u l-post speċifiku tagħhom, jew jista' jissemma li l-fliexken ikunu mtlew fl-azjenda agrikola stess jew f'assoċjazzjoni tal-azjenda agrikola li tkun fiż-żona tal-produzzjoni, diment li l-prodott ikun esklussivament ġej minn żebbuġ maqtugħ minn siġar li jinsabu fl-azjenda agrikola inkwistjoni. Fuq it-tikketta tal-imballaġġ trid tidher ukoll is-sena (l-istaġun) tal-qtugħ taż-żebbuġ. Mal-marki msemmija hawn fuq, kull imballaġġ li jitqiegħed fis-suq irid ikollu t-timbru adeżiv speċjali li jimmarka l-prodott "Ekstra djevičansko maslinovo ulje Cres". It-timbru jrid ikollu s-simbolu komuni "Ekstra djevičansko maslinovo ulje Cres" u n-numru tas-serje tal-imballaġġ, sabiex jkunu żgurati t-traċċabbiltà u l-oriġini tal-prodott għall-konsumatur. Id-disinn tas-simbolu komuni jidher hawn taħt. Kull utent tad-denominazzjoni tal-oriġini li jqiegħed il-prodott fis-suq skont l-ispeċifikazzjoni tiegħu għandu dritt juża t-timbru bl-istess kundizzjonijiet. Il-produzzjoni u l-ipproċessar taż-żebbuġ, u l-ħżin u l-mili fil-fliexken tal-prodott "Ekstra djevičansko maslinovo ulje Cres" jistgħu jsiru biss fil-gżira ta' Cres. Iż-żona ġeografika tal-produzzjoni tintemm mal-kosta tal-gżira ta' Cres. Il-gżira ta' Cres hija msawra mill-ġir Kretaċju u mid-dolomit bi bnadi limitati ħafna ta' ġir Palaeoġenu tal-franka u traċċi ta' tafal (flysch). L-aktar raba' komuni li nfirex fuq dak is-substrat ġeografiku hu tat-tip Terra Rossa, l-aktar il-ħamrija kannella tipika fir-reġjun max-xatt u l-ħamrija dolomitika ramlija. Il-ħamrija dolomitika tinsab l-aktar fil-qalba tal-gżira, fejn jinsabu l-akbar żoni li jintużaw għall-imsaġar taż-żebbuġ. Peress li fil-widien karstiċi, ir-raba' mhux ċatt, fl-imgħoddi l-bdiewa kienu jużaw il-ħamrija l-baxxa tax-xaqlibiet kalkarużi u dolomitiċi li kienu biddluhom f'raba' billi neħħew il-ġebel u ġemgħu munzelli twal 'l isfel mal-art żurżieqa. Hekk kif żdied it-tkabbir tas-siġar taż-żebbuġ, maż-żmien inbnew ħitan mimdudin bil-ġebel xott, ilkoll imtarrġa mal-art żurżieqa biex joħolqu u jilqgħu l-ħamrija fina u biex din ma titkaxkarx 'l isfel mal-ilma. Ħafna mill-ħamrija mal-meded tal-art imtarrġa hija antropomorfika, u ħafna drabi s-saff tal-ħamrija tant tkun irqiq li xi mindaqqiet tintlemaħ il-ġebla ta' taħtu. Għaldaqstant il-ħamrija tinxef faċilment. Prinċipalment, il-klima tal-gżira ta' Cres tiddependi fuq fejn tinsab il-gżira fir-reġjun ta' Kvarner, id-direzzjoni tagħha u t-tip ta' topografija li għandha. Għalhekk fix-xitwa sikwit taqa' arja kiesħa u fis-sajf tinżel xita konvezzjonali, jiġifieri l-gżira ma ġġarrabx temp xott ħafna bħalma wieħed jistenna mill-klima Mediterranja. Matul is-sena, it-temperatura medja tvarja bejn it-13,0 °C u l-15,2 °C, u l-medja ta' xita li tinżel toqrob l-1 100 mm, imqassma b'mod indaqs mas-sena kollha. Il-gżira ta' Cres tinsab fil-45 parallel fit-Tramuntana u għalhekk mil-lat ġeografiku u klimatiku, iż-żona tal-produzzjoni tal-prodott "Ekstra djevičansko maslinovo ulje Cres" qiegħda fit-tarf nett tat-Tramuntana taż-żona tat-tkabbir taż-żebbuġ. Iż-żebbuġ ilu jitkabbar fuq il-gżira ta' Cres minn żmien żemżem – l-ewwel evidenza bil-miktub tmur lura għall-1441 (N. Lemessi, 1979, Note storiche, geografiche, artistiche sull'isola di Cherso, vol. L-importanza tat-tkabbir taż-żebbuġ fuq il-gżira ta' Cres juruha s-seba' mtieħen taż-żejt dokumentati fl-1698 (fra J. Vlahović, 1995, Odlomci iz povijesti grada Cresa, Zagreb, p. 104), il-11 dokumentati fl-1795 (fra J. Vlahović, 1995, Odlomci iz povijesti grada Cresa, Zagreb, p. 107) u l-24 dokumentati fl-1853 (N. Lemessi, 1979, Note storiche, geografiche, artistiche sull'isola di Cherso, Roma, vol. Fl-1975, imbagħad, mal-kosta Adrijatika tal-Lvant tal-gżira ta' Cres inbniet l-ewwel mitħna taż-żejt b'estrattur ċentrufugu. Meta bdew jiżdiedu l-imtieħen taż-żejt, magħhom żdiedu wkoll il-kwantità u l-kwalità taż-żejt magħsur. Fl-1771 Alberto Fortis isemmi li ż-żejt kien il-prodott ewlieni li tagħmel il-gżira ta' Cres, u li dan kien l-aqwa wieħed li jsir fir-Repubblika Venezjana ta' dak iż-żmien (Alberto Fortis, 1771, Saggio d'osservazioni sopra l'isola di Cherso ed Osero, Venezia, pp. 59-60). Bosta sorsi miktuba oħra jsemmu li f'nofs u lejn tmiem is-seklu dsatax iż-żejt żejjed tal-gżira ta' Cres kien jinbiegħ fiż-żona ta' Kvarner (Eco del Litorale Ungarico, 1843, Fiume, Nru 1, p. 4; Nru 7, p. 4; Giambattista Cubich, 1874., Notizie naturali e storiche sull'isola di Veglia, Trieste, p. 149; Dragutin Hirc, 1891, Hrvatsko primorje, Zagreb, pp. 155 u 301; Pučki Prijatelj, 1912, Pazin, XIII, Nru 36, p. 291). Fi żmienna, il-biċċa l-kbira tal-familji li jgħixu fuq din il-gżira jkabbru ż-żebbuġ u għalhekk it-tkabbir taż-żebbuġ hu l-uniku settur agrikolu b'importanza reali għall-ekonomija tal-gżira. Minħabba l-kundizzjonijiet pedoloġiċi u orografiċi mill-aktar diffiċli għall-agrikoltura, matul iż-żminijiet inbidel il-mod kif jitkabbar iż-żebbuġ u dan għadu jgħodd sewwasew għal żmienna. Il-karatteristika partikolari tat-tkabbir taż-żebbuġ fuq din il-gżira hija n-nagħaġ li jitħallew jirgħu qalb is-siġar taż-żebbuġ. Minħabba li fuq din l-art ma jistgħux jintużaw ċertu tekniki agrikoli xierqa, in-nagħaġ jieħdu ħsieb ma jħallux l-art tinfena bil-ħaxix u jgħinu lill-ħamrija tibqa' umda. Matul is-sekli sħaħ ta' tradizzjoni tat-tkabbir taż-żebbuġ, il-bdiewa ta' Cres setgħu jagħżlu varjetà indiġena magħrufa bħala slivnjača, li rnexxielha tadatta għalkollox għall-kundizzjonijiet diffiċili tat-tkabbir bħalm'huma l-kesħa u ħamrija baxxa li ma żżommx ilma. Il-varjetà l-oħra msejħa plominka, tradizzjonalment kienu jkabbruha f'ħamrija ifnad. L-għażla ta' żebbuġ differenti ma nbidlitx matul l-aħħar mitejn sena, għax il-bdiewa bdew ikabbru l-aktar il-varjetà indiġena slivnjača. Fil-fatt, illum din il-varjetà tikber fuq madwar 80 % tas-siġar li hemm fi Cres. Il-bdiewa li jkabbru ż-żebbuġ fi Cres jitħabtu bla heda biex jipproduċu żejt tal-aqwa kwalità u għaldaqstant matul l-aħħar għexieren ta' snin tjiebu t-tekniki u l-għarfien espert fil-qtugħ u l-ipproċessar taż-żebbuġ. Il-qtugħ isir fl-aktar stadji bikrin tal-maturazzjoni taż-żebbuġa, u ż-żebbuġ kollu li jinqata' jiġi pproċessat fi żmien 48 siegħa b'tekniki mill-aktar avvanzati għall-produzzjoni taż-żejt. Il-karatteristiċi organolettiċi ta' "Ekstra djevičansko maslinovo ulje Cres" huma xi ftit jew wisq pikkanti u morri, u xi mindaqqiet b'aroma ta' ħaxix. Bħala regola l-medjan tal-pikkantezza u tal-imrar jkun jaqbeż it-2. Xi drabi l-imrar jintagħam ferm aktar, u għaldaqstant jidher li l-ħamrija mhix bilanċjata mil-lat organolettiku. It-togħma morra u pikkanti hi karatterisitika tajba għaż-żejt taż-żebbuġa u tiġi minn kontenut qawwi ta' polifenols, li għandhom ukoll proprjetajiet antiossidanti li jħarsu ż-żejt milli jeħżien minħabba ossidazzjoni. Billi l-aktar li jintużaw huma varjetà indiġena waħda (slivnjača) u varjetà lokali waħda (plominka) ta' siġar taż-żebbuġ, iż-żejt jikseb il-persentaġġ speċifiku tiegħu ta' lipidi, b'mod partikolari l-proporzjon baxx tiegħu ta' kampesterol u stigmasterol. Waħda mill-karatteristiċi speċifiċi ta' "Ekstra djevičansko maslinovo ulje Cres" hija l-proporzjon baxx tiegħu ta' aċidi xaħmin ħielsa u l-valur baxx tal-perossidu li għandu (O. Boschelle, A. Rogić, D. Kocijančić, L. S. Conte, 1995, Određivanje sastava lipidne frakcije dviju sorti maslina s otoka Cresa, u odnosu na proces sazrijevanja, Pomologia Croatica, vol. Bħala regola "Ekstra djevičansko maslinovo ulje Cres" ikun fih kontenut ta' aċidu olejku aktar minn 72 %. L-ispeċifiċità ta' "Ekstra djevičansko maslinovo ulje Cres" jiddeterminawha l-kundizzjonijiet pedoklimatiċi speċifiċi tal-gżira ta' Cres, kif ukoll l-invervent dirett u indirett tal-bniedem. Il-kundizzjonijiet biex jitkabbar iż-żebbuġ fuq il-gżira ta' Cres huma diffiċli, qabelxejn għax ħafna drabi s-saff tal-ħamrija tagħha hu baxx ħafna tant li xi mindaqqiet tintlemaħ il-ġebla ta' taħtu, u għax din il-gżira għandha klima tal-fruntiera. Minħabba f'hekk, il-bdiewa li jkabbru ż-żebbuġ kellhom bżonn ħafna żmien u esperjenza biex jagħrfu l-varjetajiet adattati għat-tkabbir taż-żebbuġ f'dawk il-kundizzjonijiet ibsin. Fl-aħħar il-bdiewa għażlu l-varjetà indiġenda slivnjača għax hija l-aktar waħda adattata biex tikber fuq ħamrija baxxa u llum tikber fi 80 % tas-siġar taż-żebbuġ fuq din il-gżira. Billi ntgħażlu varjetajiet li l-karatteristiċi tagħhom jgħinu fil-kompożizzjoni kimika taż-żejt, l-aktar il-proporzjon ta' ċertu steroli, matul iż-żmien u fi żmienna, il-bdiewa li jkabbru ż-żebbuġ ħallew effett indirett fuq il-karatteristiċi taż-żejt. Dawn il-bdiewa affettwaw indirettament lill-prodott "Ekstra djevičansko maslinovo ulje Cres", l-ewwel nett billi qagħdu attenti għall-waqt opportun tal-qtugħ u għall-ħeffa u l-metodu tal-ipproċessar. Billi ż-żebbuġ jinqata' fl-istadji bikrin tal-maturazzjoni u jiġi pproċessat b'tekniki mill-aktar avvanzati, dan jaffettwa indirettament il-kwantità ta' polifenoli u t-togħma morra u pikkanti taż-żejt, b'medjani ta' 2 jew aktar, u l-aroma prevalenti ta' ħaxix. Barra minn hekk, bil-qtugħ aktar bikri u bil-ħeffa fl-ipproċessar, il-proporzjon ta' aċidi xaħmin ħielsa hu baxx u daqstant ieħor huwa l-valur tal-perossidu. Anki l-kundizzjonijiet klimatiċi u l-perjodu ta' tkabbir u maturazzjoni taż-żebbuġ jaffettwaw il-kwantità ta' polifenoli. Il-kundizzjonijiet klimatiċi speċifiċi ta' Cres minħabba l-pożizzjoni ġeografika tagħha jaffettwaw ukoll il-proporzjon ta' aċidi olejċi fil-kontenut kollu ta' aċidi xaħmin, li bħala regola jkun aktar minn 72 %. Il-proporzjon għoli ta' aċidi olejċi jikkawżawh il-kundizzjonijiet aktar kiesħa waqt it-tkabbir taż-żebbuġ. Bħala konklużjoni, qabelxejn il-kompożizzjoni kimika u l-karatteristiċi organolettiċi tipiċi tal-prodott "Ekstra djevičansko maslinovo ulje Cres" huma affettwati mill-kundizzjonijiet pedoklimatiċi tal-gżira ta' Cres, mill-karatteristiċi ġenetiċi tal-varjetajiet użati u mill-għarfien espert li jintuża għall-qtugħ u għall-ipproċessar taż-żebbuġ, u anki mill-mod kif dawn il-bosta fatturi jintisġu flimkien.
Extracted from C_059_2015.html